*Obecné zastupiteľstvo obce Tureň na základe ust. § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v súlade s § 6 ods. 1 zákona SNR č. 369/1990 Zb. o obecnom zriadení v znení neskorších predpisov v y d á v a tento*

**NÁVRH VŠEOBECNE ZÁVÄZNÉHO NARIADENIA**

**č. 1/2017**

**o vyhradení miest a určení podmienok na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby do orgánov samosprávneho kraja a voľby do orgánov samosprávy obce Tureň**

**§ 1**

**Úvodné ustanovenie**

Účelom tohto nariadenia je v súlade so zásadou rovnosti kandidujúcich subjektov vyhradiť plochy , na ktorých možno na verejných priestranstvách na území obce počas volebnej kampane umiestňovať volebné plagáty a ustanoviť podmienky umiestňovania volebných plagátov na týchto vyhradených miestach.

**§ 2**

**Miesta na umiestňovanie volebných plagátov**

Na verejných priestranstvách na území obce Tureň je dovolené v čase volebnej kampane umiestňovať volebné plagáty výlučne na týchto plochách : *vývesné tabule*

*Tieto plochy sú označené: „Plocha pre volebnú kampaň“*

**§ 3**

**Podmienky umiestňovania volebných plagátov**

(1) Volebné plagáty sa na miestach vyhradených v § 2 tohto VZN umiestnia v súlade so zásadou rovnosti kandidujúcich subjektov.

(2) Miesta na umiestnenie volebných plagátov budú k dispozícii po celý čas volebnej kampane.

**§ 4**

**Spoločné a záverečné ustanovenia**

(1) Obec je oprávnená kontrolovať dodržiavanie vyššie uvedených podmienok umiestňovania volebných plagátov na verejných priestranstvách. Nedodržanie podmienok stanovených týmto všeobecne záväzným nariadením bude sankcionované v súlade s platnou právnou úpravou.

(2) Toto všeobecne záväzné nariadenie schválilo Obecné zastupiteľstvo obce Tureň dňa .........................

(3) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Tureň .

(4) Toto nariadenie nadobúda účinnosť dňom .................................. .

*Návrh VZN: - vyvesený na úradnej tabuli obce dňa : 05.09.2017*

*- zverejnený na internetovej adrese obce dňa : 05.09.2017*

*Lehota na predloženie pripomienok k návrhu VZN do(včítane): 20.09.2017*

V Turni, dňa 05.09.2017

 Štefan Čermák

 starosta obce